
ПОСТОЯННА КОМИСИЯ ПО ТРАНСПОРТ И БЕЗОПАСНОСТ НА ДВИЖЕНИЕТО


ПРОТОКОЛ
№32

Днес, 24.11.2022 г. от 09:00 часа, в Зала № 1, ет. 1, Община Бургас, ул. „Александровска“ № 26, се проведе заседание на Постоянната комисия по транспорт и безопасност на движението (ПКТБД).
На заседанието на комисията присъстваха: Евелина Михалева – председател, Манол Тодоров – зам.-председател и членове: Анелия Иванова, Боян Дяков, Диян Георгиев, Живко Господинов и Юлиян Кулев.
От общинска администрация присъстваха: Ивелина Стратева – директор на дирекция „Икономика и стопански дейности“, Златина Георгиева – директор на дирекция „Правно-нормативно обслужване“, Иван Гюлев – началник на отдел „Безопасност и организация на движението“, Галина Тенева – гл. юрисконсулт към отдел „Експертно-техническо осигуряване на Общинския съвет“.
С право на съвещателен глас присъства Георги Дракалиев – общински съветник.
Присъства още и проф. д-р Севдалина Турманова – председател на Общински съвет – Бургас.
Заседанието откри и ръководи председателят на ПКТБД – Евелина Михалева, като с 6 гл. „за“, 0 гл. „против“ и 0 гл. „въздържали се“ се прие следният

ДНЕВЕН РЕД

1. ОбС 08-00-13370 Докладна записка от Георги Дракалиев и Николай Стоянов – общински съветници от ПП ВМРО – Българско национално движение, относно: Наредба за допълнение на Наредбата за опазване на обществения ред на територията на Община Бургас

2. ОбС 08-00-13453 Докладна записка от Димитър Николов – кмет на Община Бургас, относно: Приемане на Програма за управление на отпадъците на Община Бургас за периода 2021 – 2028 г.  

3. ОбС 08-00-13462 Докладна записка от Димитър Николов – кмет на Община Бургас, относно: Поемане на дълг по реда на Закона за общинския дълг от Европейска инвестиционна банка за финансиране и рефинансиране на разходи по проект: „Създаване на Многопрофилна болница за активно лечение на детски болести „Света Анастасия“ Бургас“

4. ОбС 08-00-13426 Докладна записка от Димитър Николов – кмет на Община Бургас, относно: Предприемане на мерки за подпомагане на таксиметровия бранш, във връзка с икономическата обстановка в страната 

5. ОбС 08-00-13402 Отчет от проф. д-р Севдалина Турманова – председател на Общински съвет – Бургас, относно: Дейността на Общински съвет – Бургас и неговите комисии за периода от 01.05.2022 г. до 31.10.2022 г.
---------------------------------------------------------------------------------------

Точка 1

ОбС 08-00-13370 
Докладна записка от Георги Дракалиев и Николай Стоянов – общински съветници от ПП ВМРО – Българско национално движение, относно: Наредба за допълнение на Наредбата за опазване на обществения ред на територията на Община Бургас

Георги Дракалиев, в качеството си на съвносител, представи пред членовете на Комисията докладната записка.
Манол Тодоров изказа становище, че предложените допълнения в Наредбата преповтарят текстове от Закона за движение по пътищата и е по-добре да бъдат сложени допълнителни знаци, които забраняват навлизането на електрически тротинетки на пешеходни зони, както и да има по-голям контрол.
Галина Тенева – гл. юрисконсулт обясни, че вече има произнесени съдебни решения относно тази Наредба, тъй като не е в компетенцията на Общински съвет да приема такива текстове, които се преповтарят със закон. Тя посочи, че предложения проект на Наредба преповтаря Закона за движение по пътищата, което е в противоречие със Закона за нормативните актове, който казва, че общинските съвети могат да издават наредби, с които да уреждат обществени отношения, които не са уредени в по-висш нормативен акт. Същата уточни, че движението на електрически тротинетки е уредено в Закона за движение по пътищата. Тенева заяви, че практиката на Съда е категорична и обявява такива наредби за нищожни, като счита, че не е в компетенциите на общински съвет да приема такива разпоредби. 
[bookmark: _GoBack]Живко Господинов изрази мнение, че липсата на контрол и санкция към нарушителите оказва влияние върху неспазване движението по пешеходните зони.
На въпрос на Евелина Михалева относно възможността за поставяне на допълнителни знаци забраняващи навлизането на електрически тротинетки и велосипеди, Иван Гюлев отговори, че с обозначаването на пешеходните зони, като такива автоматично изключва движението на останалите превозни средства.
След приключване на разискванията по докладната записка и в резултат на явно гласуване, със 2 гл. "за", 0 гл. "против" и 5 гл. "въздържали се", членовете на Постоянната комисия по транспорт и безопасност на движението приеха следното

СТАНОВИЩЕ:

Не подкрепя проекта за решение.

---------------------------------------------------------------------------------------





Точка 2

ОбС 08-00-13453 
Докладна записка от Димитър Николов – кмет на Община Бургас, относно: Приемане на Програма за управление на отпадъците на Община Бургас за периода 2021 – 2028 г.

Проф. Турманова взе отношение по докладната записка, като представи на членовете на Комисията предложената Програма. 
След като обсъдиха докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по транспорт и безопасност на движението приеха следното

СТАНОВИЩЕ:

Подкрепя проекта за решение.

---------------------------------------------------------------------------------------

Точка 3

ОбС 08-00-13462 
Докладна записка от Димитър Николов – кмет на Община Бургас, относно: Поемане на дълг по реда на Закона за общинския дълг от Европейска инвестиционна банка за финансиране и рефинансиране на разходи по проект: „Създаване на Многопрофилна болница за активно лечение на детски болести „Света Анастасия“ Бургас“
След като обсъдиха докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по транспорт и безопасност на движението приеха следното
СТАНОВИЩЕ:
Подкрепя проекта за решение.

---------------------------------------------------------------------------------------

Точка 4

ОбС 08-00-13426 
Докладна записка от Димитър Николов – кмет на Община Бургас, относно: Предприемане на мерки за подпомагане на таксиметровия бранш, във връзка с икономическата обстановка в страната

Ивелина Стратева – директор на дирекция „Икономика и стопански дейности“ представи докладната записка.
След като обсъдиха докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по транспорт и безопасност на движението приеха следното
СТАНОВИЩЕ:

Подкрепя проекта за решение.

---------------------------------------------------------------------------------------

Точка 5

ОбС 08-00-13402 
Отчет от проф. д-р Севдалина Турманова – председател на Общински съвет – Бургас, относно: Дейността на Общински съвет – Бургас и неговите комисии за периода от 01.05.2022 г. до 31.10.2022 г.
След като обсъдиха отчета от проф. д-р Севдалина Турманова – председател на Общински съвет – Бургас, членовете на Постоянната комисия по транспорт и безопасност на движението приеха следното
СТАНОВИЩЕ:
Приема за сведение отчета от проф. д-р Севдалина Турманова – председател на Общински съвет – Бургас.
---------------------------------------------------------------------------------------




ПРЕДСЕДАТЕЛ: ………………………
								    	 (Евелина Михалева)


ПРОТОКОЛИСТ: ……………………….
		   (Жени Господинова)

